b'\n_START_ARTICLE_\nTempus Fugit (Yes-sang)\n_START_SECTION_\nStruktur\n_START_PARAGRAPH_\nSangen \xc3\xa5pner med et forrykende hard rock-lignende riff med gitar og bass. Trommene holder tempoet oppe og understreker sangens \xc2\xabtyngde\xc2\xbb. Et lite mellomspill p\xc3\xa5 synthesizer, der ordet \xc2\xabYes\xc2\xbb repeteres med bruk av vocoder en rekke ganger f\xc3\xb8lger, f\xc3\xb8r en ny repetisjon av \xc3\xa5pningsriffet kommer. Et nytt temposkifte f\xc3\xb8rer sangen videre inn i f\xc3\xb8rste vers med en reggae-inspirert versjon av riffet, som i refrenget g\xc3\xa5r tilbake til hard rock-versjonen. Sangen veksler mellom vers og refreng i stil med konvensjonell rock. I ettertid kan musikkstilen lett beskrives som i \xc2\xabslekt\xc2\xbb med The Polices hit fra 1979, \xc2\xabMessage In a Bottle\xc2\xbb._NEWLINE_Tittelen \xc2\xabTempus fugit\xc2\xbb er latin og betyr \xc2\xabtiden flykter\xc2\xbb. Teksten refererer flere ganger til situasjoner der tiden kan synes \xc3\xa5 g\xc3\xa5 fortere enn man \xc3\xb8nsker.'